คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๙/๒๕๖๐เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากรเพื่อแก้ไขปัญหาการบุกรุกลำน้ำสาธารณะ โดยที่รัฐบาลมีนโยบายสำคัญเร่งด่วนในการแก้ไขปัญหาชุมชนแออัดและการปลูกสร้างที่อยู่อาศัยและสิ่งปลูกสร้างรุกล้ำลำน้ำสาธารณะซึ่งคณะรัฐมนตรีได้มีมติเมื่อวันที่ ๕ มิถุนายน ๒๕๕๕ เห็นชอบการบริหารจัดการสิ่งก่อสร้างรุกล้ำลำน้ำสาธารณะประกอบกับข้อสั่งการของหัวหน้าคณะรักษาความสงบแห่งชาติ เมื่อวันที่ ๑๓ สิงหาคม๒๕๕๗ ให้กำหนดมาตรการจัดระเบียบและแก้ไขปัญหาชุมชนแออัดและการสร้างที่อยู่อาศัยรุกล้ำแนวลำคลองและทางระบายน้ำโดยมีโครงการพัฒนาที่อยู่อาศัยของชุมชนตามแนวคลองลาดพร้าว คลองบางบัว คลองถนนคลองสอง คลองบางซื่อ และคลองเปรมประชากรอันจะเป็นประโยชน์ในการสร้างระบบระบายน้ำเพื่อป้องกันและแก้ไขปัญหาอุทกภัย รวมทั้งการพัฒนาคุณภาพชีวิตและที่อยู่อาศัยรองรับให้แก่ชุมชนที่ได้รับผลกระทบในการนี้ กรมธนารักษ์สถาบันพัฒนาองค์กรชุมชน (องค์การมหาชน) และกรุงเทพมหานครจึงได้เข้าดำเนินการสร้างความเข้าใจกับชุมชนตามแนวคลองดังกล่าวเพื่อจัดทำที่อยู่อาศัยในที่ดินราชพัสดุเฉพาะพื้นที่ภายในโครงการก่อสร้างเขื่อนคอนกรีตเสริมเหล็กและประตูระบายน้ำโดยให้ชุมชนรวมกลุ่มกันในรูปแบบสหกรณ์ซึ่งเป็นรูปแบบที่เหมาะสมในการบริหารจัดการและกำหนดมาตรการทางสิ่งแวดล้อมเพื่อให้โครงการได้ปฏิบัติร่วมกันเพื่อประโยชน์สาธารณะในการสร้างความเป็นระเบียบเรียบร้อยของบ้านเมืองแก้ไขปัญหาการบริหารทรัพยากรน้ำของชาติ และป้องกันปัญหาอุทกภัยที่อาจเกิดขึ้นได้อาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ในคำสั่งนี้โครงการพัฒนาที่อยู่อาศัย หมายความว่า โครงการพัฒนาที่อยู่อาศัยชุมชนริมคลอง โครงการก่อสร้างเขื่อนคอนกรีตเสริมเหล็กและประตูระบายน้ำคลองลาดพร้าว คลองบางบัว คลองถนน คลองสอง และคลองบางซื่อจากบริเวณเขื่อนเดิมอุโมงค์ยักษ์พระรามเก้า - รามคำแหงไปทางประตูระบายน้ำคลองสองสายใต้และโครงการก่อสร้างเขื่อนคอนกรีตเสริมเหล็กคลองเปรมประชากรจากบริเวณเขื่อนเดิมถนนรัชดาภิเษกถึงคลองรังสิตประยูรศักดิ์ข้อ ๒ ให้การก่อสร้างอาคารตามโครงการพัฒนาที่อยู่อาศัยเฉพาะภายในแนวเขตตามแผนที่ท้ายคำสั่งนี้ ได้รับยกเว้นการบังคับใช้บทบัญญัติดังต่อไปนี้(๑)กฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙(๒)กฎกระทรวง ฉบับที่ ๕๕ (พ.ศ. ๒๕๔๓) ออกตามความในพระราชบัญญัติควบคุมอาคาร พ.ศ. ๒๕๒๒เฉพาะอาคารอยู่อาศัย อาคารอยู่อาศัยรวม บ้านแถว และบ้านแฝด สำหรับอาคารประเภทอื่นให้ได้รับการยกเว้นการใช้บังคับเฉพาะที่ว่างโดยรอบอาคารตามข้อ ๓๔ ข้อ ๓๕ และข้อ ๓๖ และระยะร่นแนวอาคารตามข้อ ๔๐ ข้อ๔๑ ข้อ ๔๒ ข้อ ๔๔ ข้อ ๔๕ และข้อ ๔๖ทั้งนี้ อาคารตามวรรคหนึ่งต้องร่นแนวอาคารให้ห่างจากเขตแหล่งน้ำสาธารณะไม่น้อยกว่า๒ เมตร(๓)กฎกระทรวงให้ใช้บังคับผังเมืองรวมกรุงเทพมหานคร พ.ศ. ๒๕๕๖(๔)กฎกระทรวงให้ใช้บังคับผังเมืองรวมจังหวัดปทุมธานี พ.ศ. ๒๕๕๘(๕)ข้อบัญญัติกรุงเทพมหานคร เรื่อง ควบคุมอาคารพ.ศ. ๒๕๔๔ เฉพาะอาคารอยู่อาศัยอาคารอยู่อาศัยรวม บ้านแถว และบ้านแฝดสำหรับอาคารประเภทอื่นให้ได้รับการยกเว้นการใช้บังคับเฉพาะระยะร่นแนวอาคารตามข้อ๕๐ ข้อ ๕๒ (๓) (๔) (๕) (๖) และข้อ ๕๓ และหมวด ๙ อาคารจอดรถ ที่จอดรถที่กลับรถ และทางเข้าออกของรถ ข้อ ๘๓ ถึงข้อ ๑๐๗ข้อ ๓ ให้นำกฎกระทรวงว่าด้วยการยกเว้นผ่อนผัน หรือกำหนดเงื่อนไขในการปฏิบัติตามกฎหมายว่าด้วยการควบคุมอาคารสำหรับอาคารในโครงการที่รัฐจัดให้มีหรือพัฒนาเพื่อเป็นที่อยู่สำหรับผู้มีรายได้น้อยพ.ศ. ๒๕๕๔ มาใช้บังคับกับการก่อสร้างอาคารโครงการพัฒนาที่อยู่อาศัย ทั้งนี้ การก่อสร้างอาคารจะต้องมีความแข็งแรงและความปลอดภัยของอาคารหรือความปลอดภัยของผู้ซึ่งอยู่อาศัยหรือใช้อาคารตามที่กำหนดไว้ในกฎหมายว่าด้วยการควบคุมอาคารข้อ ๔ ให้การดำเนินโครงการพัฒนาที่อยู่อาศัยได้รับยกเว้นการจัดทำรายงานผลกระทบสิ่งแวดล้อมตามมาตรา๔๘ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ แต่ต้องปฏิบัติตามมาตรการป้องกันและแก้ไขผลกระทบสิ่งแวดล้อมซึ่งอย่างน้อยต้องมีมาตรการเคลื่อนย้ายชุมชนและมาตรการติดตามตรวจสอบคุณภาพสิ่งแวดล้อมที่สำนักงานนโยบายและแผนทรัพยากรธรรมชาติและสิ่งแวดล้อมให้ความเห็นชอบและให้ถือว่ามาตรการดังกล่าวมีผลเช่นเดียวกับมาตรการที่บัญญัติไว้ในมาตรา ๕๐วรรคสอง แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ให้สถาบันพัฒนาองค์กรชุมชน (องค์การมหาชน)เสนอมาตรการป้องกันและแก้ไขผลกระทบสิ่งแวดล้อมต่อสำนักงานนโยบายและแผนทรัพยากรธรรมชาติและสิ่งแวดล้อมเพื่อพิจารณาให้ความเห็นชอบก่อนเริ่มดำเนินการก่อสร้างและต้องรายงานผลการปฏิบัติตามมาตรการดังกล่าวต่อหน่วยงานอนุญาตและสำนักงานนโยบายและแผนทรัพยากรธรรมชาติและสิ่งแวดล้อมปีละสองครั้งข้อ ๕ ให้การก่อสร้างอาคารตามโครงการพัฒนาที่อยู่อาศัยชุมชนริมคลองเฉพาะโครงการก่อสร้างเขื่อนคอนกรีตเสริมเหล็กและประตูระบายน้ำ คลองลาดพร้าวคลองบางบัว คลองถนน คลองสอง และคลองบางซื่อ จากบริเวณเขื่อนเดิมอุโมงค์ยักษ์พระรามเก้า - รามคำแหง ไปทางประตูระบายน้ำคลองสองสายใต้ที่ได้ดำเนินการอยู่ในวันก่อนวันที่คำสั่งนี้มีผลใช้บังคับ เป็นการดำเนินการที่อยู่ภายใต้บังคับของคำสั่งนี้ด้วยข้อ ๖ ในกรณีเห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๗[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๑กุมภาพันธ์ พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติ[เอกสารแนบท้าย]๑. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๑/๑๐๒. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๒/๑๐๓. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๓/๑๐๔. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๔/๑๐๕. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่อง การดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากรเพื่อแก้ไขปัญหาการบุกรุกลำน้ำสาธารณะ แผนที่หมายเลข ๕/๑๐๖. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๖/๑๐๗. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๗/๑๐๘. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๘/๑๐๙. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่อง การดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากรเพื่อแก้ไขปัญหาการบุกรุกลำน้ำสาธารณะ แผนที่หมายเลข ๙/๑๐๑๐. แผนที่ท้ายคำสั่งหัวหน้าคณะรักษาความสงบแห่งชาติที่ ๙/๒๕๖๐ เรื่องการดำเนินโครงการพัฒนาที่อยู่อาศัยชุมชนริมคลองลาดพร้าวและคลองเปรมประชากร เพื่อแก้ไขปัญหาการบุกรุกลำน้ำสาธารณะแผนที่หมายเลข ๑๐/๑๐(ดูข้อมูลจากภาพกฎหมาย)พิมพ์มาดา/ปริยานุช/จัดทำ๒๓ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๕๔ ง/หน้า ๑๑๑/๒๑ กุมภาพันธ์ ๒๕๖๐